Dubbel checken by Roel Sietsma (Paperback) - Lulu
By Roel Sietsma
Prekenbundel met hedendaagse, gereformeerde preken.
Roelof Sietsma (Standard Copyright License) Watch Mara Vanderslice 2007 Online Free - MovieWatcher
Home Page » TV Series » The Colbert Report » Mara Vanderslice (2007)
Ben Cohen, Stephen Colbert, Jerry Greenfield, Mara Vanderslice, Genres:
Mara Vanderslice (2007)
You must create a FREE account in order to stream or download this movie: Mara Vanderslice (2007) Die Pos | News | Dorp kan dieselfde pad as Kaapstad loop
Dorp kan dieselfde pad as Kaapstad loop
23 February 2018 l Andries van der Heyde l Views: 116 l 28 days ago
Hierdie prentjie kan dalk eendag realiteit word as Bela-Bela se damme nie binnekort water kry nie. Foto ter illustrasie.
Bela-Bela sal teen Desember ook ’n Dag Zero hê indien die waterprobleme in die omgewing nie dringend aandag geniet nie, waarsku die DA op dié dorp.
Die DA het reeds hul hande vol met die water in Kaapstad wat ’n krisispunt bereik het. Daar word voorspel dat die water in Kaapstad teen Maandag 9 Julie gaan opdroog. Dié dag staan landwyd as Dag Zero bekend.
Kobus van der Merwe, DA-raadslid, het aan Die Pos gesê die Bela-Bela-munisipaliteit het bepaal dat die dorp en omgewing teen Sondag 2 Desember nie genoeg water sal hê nie.
Die damvlakke word op 31% beraam, het Jeremia Ngobeni, burgemeester, vroeër gesê.
Volgens inligting van die Waterberg distrikslandbou-unie dui die jongste reënvalsyfers daarop dat dit die afgelope tyd net op sekere plekke goed gereën het.
In die Rooiberg-omgewing was die gemiddelde reënval tussen 50-60 mm, in die Mabula-omgewing 40-90 mm, in Bela-Bela 30-40 mm, Modimolle 30-40 mm en die Loubad-omgewing 30-50 mm.
Die riviere en boorgate in die Loubad-omgewing het veral oor die laaste ruk leër geraak het.
Bela-Bela ervaar al vir die afgelope drie jaar ’n tekort aan water.
Die watertoevoer word in sekere dele saans so vroeg as 21:00 toegedraai en die krane word eers om 05:00 die volgende oggend oopgedraai. Van der Merwe het gesê dit is ’n nodige maatreël sodat die reservoirs gedurende die nag weer vol kan word.
Munisipale verslae dui aan dat die munisipale gebied water vanuit die Warmbaddam (55%) en van Magalies Water (45%) ontvang. Vier van die sewe boorgate in die dorp is tans in ’n werkende toestand.
Die November-waterverslag het verder aangedui dat daar in dieselfde maand 207 624 000 liter vanuit die Warmbaddam gebruik is en 110 911 000 liter van Magalies Water.
Die verslae het ook aangedui dat die huidige diensverskaffers sukkel om in die daaglikse behoefte aan water te voorsien. Dit het tot gevolg dat die watersuiweringswerke se kapasiteit opgegradeer moet word, het die verslae gelui.
Die verslae het verder aangedui dat die meeste water in November verlede jaar verlore gegaan het. Waterverliese staan tans op 24%.
Van der Merwe het gesê indien die water nie korrek gesuiwer word nie omdat die suiweringswerke teen maksimum kapasiteit werk en dringende instandhouding gedoen moet word, kan dit nie na die reservoirs gepomp word nie.
“Baie skuld word op die Kaapstadse munisipaliteit geplaas omdat hulle nie vroeg genoeg die gevaartekens gesien het nie en dit is ook wat hier gebeur het,” het Van der Merwe gesê.
Hy het gesê die munisipaliteit beoog om nog ’n reservoir te bou, bykomende toevoerpype aan te bring en om die pompstasie by die dam op te gradeer.
Hy het voorts gesê die nuwe Magalies Water-pyplyn sal eers teen Maart of April voltooi wees en sal dan meer water aan die dorp kan lewer.
“Die DA voel sterk daaroor dat enige verantwoordelike munisipaliteit geen ontwikkelingsprojekte sal goedkeur indien daar min water is nie,” het Van der Merwe gesê.
Kabelo Mosito, skakelbeampte by die munisipaliteit, het by navraag gesê die munisipaliteit het ’n plan in werking om die suiweringswerke op te gradeer en dat daar in die nabye toekoms ’n een megaliter-reservoir op die dorp gebou sal word. Hy het verder gesê die munisipaliteit het ’n regeringstoelaag ontvang om hierdie projekte voort te sit.
“Om die waterverliese op te los, het die munisipaliteit tot dusver reeds 12 km-asbespype op die dorp met sterker pype vervang,” het Mosito gesê. “Die onwettige gebruik van water in die omgewing vind weens onregmatige aansluitings plaas. Dit gebeur gewoonlik by huishoudings waar die watermeter binne die eiendom geleë is.”
Mosito het gesê die munisipaliteit is besig om na planne te kyk wat sal verhoed dat daar enigsins met watermeters gepeuter kan word.